
ОПШТИНА ЦРНА ТРАВА
ИЗБОРНА КОМИСИЈА
Број:18/2026
Датум: 29.09.2026. године
ЦРНА ТРАВА

З  А  П  И  С  Н  И  К
СА 3. СЕДНИЦЕ ИЗБОРНЕ КОМИСИЈЕ  
ОПШТИНЕ ЦРНА ТРАВА
ОДРЖАНЕ 29.09.2026. ГОДИНЕ

Седница је почела у 09:00 часова у сали дома културе у Црној Трави.
Седницу је отворио председник Изборне комисије општине Црна Трава, Бојан Цекић који је констатовао да су на седници Изборне комисије присутни: Иван Синадиновић, заменик председика Изборне комисије, Предраг Цветковић, члан Изборне комисије, Игор Дојчиновић, члан Изборне комисије, Томислав Петровић, члан Изборне комисије, Светлана Костадиновић, заменик члана Изборне комисије, Раде Величковић, члан Изборне комисије, Душица Јањић, заменик члана Изборне комисије, Бора Дојчиновић, члан изборне комисије у проширеном саставу, Перица Миленковић, заменик члана Изборне комисије у проширеном саставу и Александар Николић, секретар Изборне комисије.

Како је констатовано присуство већине чланова комисије, председавајући је утврдио да постоји кворум за рад и пуноважно одлучивање.

Председавајући је предложио следећи,
                     
Д Н Е В Н И   Р Е Д:

1. Разматрање и одлучивање о предлогу за именовање члана и заменика члана Изборне комисије општине Црна Трава у проширеном саставу, на предлог Савеза војвођанских Мађара – Vajdasági Magyar Szövetség, подносиоца проглашене изборне листе Vajdasági Magyar Szövetség – Dr. Pásztor Bálint – Савез војвођанских Мађара –др Балинт Пастор, за избор народних посланика Народне скупштине, расписаним за 25. октобар 2026. године
		Известилац: Александар Николић

2. Текућа питања

Предложени дневни ред једногласно је усвојен.

Након тога прешло се на рад по тачкама дневног реда.

1. ТАЧКА
Прву тачку дневног реда образложио је Александар Николић који је најпре упознао нове чланове Изборне комсије у проширеном саставу са надлежностима Изборне комисије. 
Известилац је даље навео да је до сада проглашено 13 изборних листи, а да су до сада чланови и заменици чланова Изборне комисије општине Црна Трава у проширеном саставу именовани на предлог подносилаца проглашених изборних листи и то изборне листе АЛЕКСАНДАР ВУЧИЋ – УЈЕДИЊЕНА СРБИЈА и изборне листе ИВИЦА ДАЧИЋ – ФАКТОР СТАБИЛНОСТИ!
Дана 14. септембра 2026. године Републичка изборна комисија прогласила је изборну листу Vajdasági Magyar Szövetség – Dr. Pásztor Bálint – Савез војвођанских Мађара –др Балинт Пастор. 
Дана 26.09.2026. године од стране РИК-а Изборној комисији општине Црна Трава прослеђено је овлашћење Савеза војвођанских Мађара – Vajdasági Magyar Szövetség подносиоца проглашене изборне листе Vajdasági Magyar Szövetség – Dr. Pásztor Bálint – Савез војвођанских Мађара –др Балинт Пастор, којим је Славољуб Благојевић од стране ове политичке странке овлашћен да у име и за рачун подносиоца проглашене изборне листе предлаже чланове и заменике чланова у проширени састав изборне комисије, предлаже чланове и заменике чланова у проширени састава бирачких одбора и врши измене чланова и заменика чланова бирачких одбора у складу са законом, подноси захтеве за поништај гласања, приговоре и друга правна средства, подноси захтеве за вршење увида у изборни материјал, одређује лица која ће присуствовати примопредаји изборног материјала.  
Дана 28. септембра 2026. године у 10:00 часова, овлашћено лице подносиоца проглашене изборне листе кандидата за народне посланике, поднео је Изборној комисији општине Црна Трава предлог да се за члана Изборне комисије у проширеном саставу именује Љубиша Илић из Градске, а за заменика члана Бојана Ристић из Црне Траве. 
Провером испуњености услова за именовање предложених лица у проширени састав,  Изборна комисија утврдила је да оба предложена лица имају изборно право, нису народни посланици, нити кандидати за народне посланике, те да испуњавају законске услове за именовање.  
С обзиром да су наведена лица именована на предлог подносиоца проглашене изборне листе за избор народних посланика Народне скупштине, то су иста део састава изборне комисије за спровођење избора за народне посланике и као таква могу учествовати у раду и доношењу одлука у погледу оних питања која се тичу избора за народне посланике, одређивања бирачких места, образовања бирачког одбора у сталном саставу и сл. 

Председавајући је отворио расправу.
За реч се нико није јавио.
Пошто у расправи нико није учествовао, иста је закључена и прешло се на гласање.
По извршеном гласању по првој тачки дневног реда константовано је да је 7 (седам) чланова гласало ЗА, против није било, уздржаних није било, тако да је Изборна комисија општине Црна Трава једногласно донелa:

· Решење о именовању члана и заменика члана Изборне комисије општине Црна Трава у проширеном саставу

2. ТАЧКА
 	У оквиру ове тачке нико се није јављао за реч, па је рад по овој тачки дневног реда закључен.

Седница је завршена у 09:30 часова.

Писани материјал је саставни део овог Записника.

ИЗБОРНА КОМИСИЈА
ОПШТИНЕ ЦРНА ТРАВА

                   СЕКРЕТАР                                                                    ПРЕДСЕДНИК
  Александар Николић, дипл.правник                             Бојан Цекић, дипл.правник

